Държавен вестник, бр. 54, 2025 г., стр. 27

БРОЙ  54	
Д Ъ Р Ж А В Е Н  В Е С Т Н И К 	
СТР.  27   
на чл. 41 и 42 от Регламент (ЕС) 2023/1114 и 
актовете по прилагането му.
Чл. 11. (1) Комисията, по предложение 
на заместник-председателя, в съответствие 
с изискванията на Регламент (ЕС) 2022/2554 
на Европейския парламент и на Съвета от 
14 декември 2022 г. относно оперативната 
устойчивост на цифровите технологии във 
финансовия сектор и за изменение на регла­
менти (ЕО) № 1060/2009, (ЕС) № 648/2012, 
(ЕС) № 6 0 0/2 014, (ЕС) № 9 0 9/2 014 и 
(ЕС) 2016/1011 (ОВ, L 333/1 от 27 декемв­
ри 2022 г.), наричан по-нататък „Регламент 
(ЕС) 2022/2554“, и актовете по прилагането 
му взема решения за определяне на издате­
лите на токени, обезпечени с активи, които 
да извършват тестване за проникване, за 
потвърждаване на обхвата на тестването и за 
одобрение използването на вътрешни лица, 
провеждащи тестване, както и за изискване 
на промяна, при необходимост, в честотата 
на извършване на тестването.
(2) Комисията, по предложение на замест­
ник-председателя, взема решение, че тества­
нето по ал. 1 е извършено в съответствие с 
изискванията на Регламент (ЕС) 2022/2554, 
актовете по неговото прилагане и докумен­
тацията за тестването и издава удостоверение 
за неговото потвърждаване или определя 
извършване на повторно тестване. 
(3) Комисията приема наредба по прила­
гането на този член.
Раздел III
Резерв от активи
Чл. 12. Издателите на токени, обезпечени 
с активи, установяват, поддържат и управля­
ват отделен резерв от активи за всеки токен, 
обезпечен с активи, като спазват изискванията 
на чл. 36 – 40 от Регламент (ЕС) 2023/1114.
Чл. 13. Не се допуска принудително из­
пълнение върху имущество, включено в 
резерв от активи по чл. 12, за задължения 
на издателя на токена, обезпечен с активи, с
изключение на задължения към държателите 
на този токен. 
Г л а в а  ч е т в ъ р т а
ДОСТАВЧИЦИ НА УСЛУГИ ЗА КРИПТО­
АКТИВИ
Раздел I
Издаване, отказ и отнемане на лиценз за 
доставчик на услуги за криптоактиви
Чл. 14. (1) Лицензирането и надзорът на 
лицата, които извършват дейност като достав­
чици на услуги за криптоактиви, се извършват 
съгласно Регламент (ЕС) 2023/1114, тази глава 
и актовете по прилагането им.
(2) Комисията взема решение за издаване, 
разширяване на обхвата, отказ за издаване 
или отнемане на лиценз с изключение на 
случаите, в които доставчик на услуги за 
криптоактиви е лице по чл. 59, параграф 1, 
буква „б“ от Регламент (ЕС) 2023/1114, при 
условията и по реда на същия регламент, тази 
глава и актовете по прилагането им.
(3) Лицата по чл. 59, параграф 1, буква 
„б“ от Регламент (ЕС) 2023/1114 могат да из­
вършват дейност като доставчици на услуги 
за криптоактиви след подаване на уведомле­
ние с информацията по чл. 60, параграф 7 от 
същия регламент и потвърждение от страна 
на Комисията за неговата пълнота. 
Чл. 15. (1) Производствата за издаване, 
съответно разширяване на обхвата на лиценз 
по чл. 14, ал. 2, се образуват пред Комисията 
с подаване на заявление за издаване на лиценз 
по чл. 62 от Регламент (ЕС) 2023/1114, съот­
ветно с подаване на искане за разширяване 
на обхвата на лиценза по чл. 59, параграф 8 
от същия регламент.
(2) Комисията, по предложение на замест­
ник-председателя, с мотивирано решение 
издава лиценз, съответно разширява обхвата 
на лиценза за предоставяне на услуги за 
криптоактиви, при условията и по реда на 
чл. 63 от Регламент (ЕС) 2023/1114, тази глава 
и актовете по прилагането им.
(3) Лицето, получило лиценз за извърш­
ване на дейност като доставчик на услуги за 
криптоактиви, съответно лицето по чл. 14, 
ал. 3, подава заявление до Агенцията по впис­
ванията за вписване на посочената дейност 
в своя предмет на дейност в срок до 7 дни 
от получаването на лиценза, съответно след 
получаване на потвърждението от Комисията.
(4) Агенцията по вписванията вписва в 
търговския регистър правото на лицето да 
извършва дейност като доставчик на услуги за 
криптоактиви в неговия предмет на дейност, 
след като є бъде представен издаденият от 
Комисията лиценз, съответно потвърждението.
(5) Комисията, по предложение на замест­
ник-председателя, с мотивирано решение 
отказва издаването на лиценз, съответно от­
казва разширяването на обхвата на лиценза 
за предоставяне на услуги за криптоактиви, 
при условията и по реда по чл. 63 от Регла­
мент (ЕС) 2023/1114, тази глава и актовете 
по прилагането им.
(6) Комисията, по предложение на замест­
ник-председателя, с мотивирано решение 
отнема издадения лиценз за предоставяне 
на услуги за криптоактиви, когато е налице 
някое от основанията по чл. 64, параграф 1 
от Регламент (ЕС) 2023/1114. 
(7) Комисията, по предложение на за­
местник-председателя, може да отнеме с 
мотивирано решение издадения лиценз за 
предоставяне на услуги за криптоактиви и 
ако е налице някое от основанията по чл. 64, 
параграф 2 от Регламент (ЕС) 2023/1114, този 
закон и актовете по прилагането им.